
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 34P/35/2026 2326200720 13. 07. 2026 JUDr. Daša Szabó ECLI:SK:OSGA:2026:2326200720.2
Rozsudok bez odôvodnenia Okresný súd Galanta, v konaní pred sudkyňou JUDr. Dašou Szabó, vo veci navrhovateľky - manželky: A. A., B. C., nar. XX.XX.XXXX, trvale bytom D. XXX, a manžela navrhovateľky: E. F. A., nar. XX.XX.XXXX, trvale bytom D. XXX, toho času bytom G. H. X, I. J. - K. L., o návrhu na rozvod manželstva a úpravu práv a povinností na čas po rozvode manželstva k maloletému dieťaťu: A. A., nar. XX.XX.XXXX, bytom ako rodičia, v konaní zastúpené kolíznym opatrovníkom Úradom práce, sociálnych vecí a rodiny Galanta, takto rozhodol: I. Súd manželstvo navrhovateľky: A. A., B. C., nar. XX.XX.XXXX, a manžela: E. F. A., narodený XX.XX.XXXX, uzavreté dňa XX.XX.XXXX v I. J., zapísané v knihe manželstiev matričného úradu I. J., zväzok X, ročník XXXX, strana XXX, poradové číslo XX, rozvádza. II. Súd schvaľuje rodičovskú dohodu v nasledujúcom znení: Maloletý A. A., nar. XX.XX.XXXX sa na čas po rozvode manželstva zveruje do striedavej osobnej starostlivosti oboch rodičov, a to v týždňových intervaloch tak, že matka bude zabezpečovať osobnú starostlivosť o maloletého A. vždy od pondelka párneho kalendárneho týždňa od 8.00 hod. do nasledujúceho pondelka nepárneho kalendárneho týždňa do 8.00 hod. a otec bude zabezpečovať osobnú starostlivosť o maloletého A. vždy od pondelka nepárneho kalendárneho týždňa od 8.00 hod. do nasledujúceho pondelka párneho kalendárneho týždňa do 8.00 hod. s tým, že miestom preberania a odovzdávania maloletého dieťaťa bude predškolské, resp. školské zariadenie, ktoré maloleté dieťa navštevuje. V prípade, že sa v čase preberania, resp. odovzdávania maloletý nenachádza v predškolskom, resp. školskom zariadení, miestom preberania a odovzdávania maloletého bude bydlisko rodiča, ktorému aktuálne končí osobná starostlivosť o maloleté dieťa. Obaja rodičia majú právo maloletého A. zastupovať a spravovať jeho majetok. Počas trvania striedavej osobnej starostlivosti rodičov sa výživné na maloletého A. neurčuje a styk rodičov s maloletým A. sa neupravuje. III. Žiaden z účastníkov konania nemá nárok na náhradu trov konania. Poučenie: Proti výroku II. tohto rozsudku, ktorým bola schválená rodičovská dohoda, v súlade s ustanovením § 355 ods. 1 CSP v spojení s § 122 CMP nie sú rodičia oprávnení podať odvolanie. Proti výroku I. a III. nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Manžel, ktorý prijal priezvisko druhého manžela, môže do 3 mesiacov po právoplatnosti rozhodnutia o rozvode oznámiť úradu, poverenému viesť matriky, že prijíma opäť svoje predchádzajúce priezvisko.
Písomné vyhotovenie rozhodnutia v zmysle § 221 písm. a) Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

